Diari Oficial de la Generalitat Valenciana


Sumari del DOGV 2049, del 18-06-1993 (1993/828373)

ORDRE de 3 de juny de 1993, de la Conselleria de Cultura, Educació i Ciència, per la qual convoca ajudes per a la realització d'intercanvis escolars entre alumnes de centres docents públics dependents de la Conselleria de Cultura, Educació i Ciència i centres educatius dels paisos membres de la Comunitat Europea.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/06/03/(2)/dof/vci/html**

### Dades del document

Número de DOGV
:   2049

Data del DOGV
:   18-06-1993

Secció del DOGV
:   DISPOSICIONS GENERALS

Número del document
:   1993/828373


Data del document
:   03-06-1993

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 3 de juny de 1993, de la Conselleria de Cultura, Educació i Ciència, per la qual convoca ajudes per a la realització d'intercanvis escolars entre alumnes de centres docents públics dependents de la Conselleria de Cultura, Educació i Ciència i centres educatius dels països membres de la Comunitat Europea.  
L?entrada d'Espanya en la Comunitat Europea ha afavorit l'aparició d'expectatives de coneixement i participació amb altres països europeus. Per afavorir aixà, la Conselleria de Cultura, Educació i Ciència convocà l'any passat unes ajudes per a realitzar intercanvis, que tingueren lloc durant l'any 1992.  
L?experiència obtinguda amb el desenvolupament d'aquesta activitat aconsella la continuïtat d'aquesta experiència. Per això, la Conselleria de Cultura, Educació i Ciència ofereix, de nou, unes ajudes perquè els nostres escolars puguen realitzar intercanvis amb estudiants d'altres països europeus per tal de compartir la seua forma de vida, la seua llengua i els seus costums. Així mateix, es pretén motivar els centres de la nostra comunitat perquè programen interrelacions permanents i enriquidores que permeten conèixer altres pobles per a aprendre a respectar-los.  
Per iot això i en virtut de les atribucions que em confereix l'article 35 de la Llei de la Generalitat Valenciana 5/1983, de 30 de desembre, de govern Valencià,  
ORDENE  
I. Convocatòria de les ajudes i bases per les quals, es regirà  
Primer  
Es convoquen ajudes per a la realització d'intercanvis escolars entre alumnes de centres docents públics dependents de la Conselleria de Cultura, Educació i Ciència i centres educatius dels països membres de la Comunitat Europea, i s'aproven les bases per les quals es regirà aquesta convocatòria, que s'inclouen com a annex I en aquesta ordre.  
L?intercanvi es realitzarà durant el primer trimestre del curs 1993-94.  
II. Finançament de la convocatòria  
Segon  
Per al suport econòmic dels projectes, els centres educatius podran sol·licitar un ajut, a càrrec del capítol II del programa pressupostari 422.30 d'aquesta conselleria per al 1993, el qual té un total global màxim de quaranta milions (53.716.981) de pessetes.  
III. Disposicions finals  
Primera  
Delegue en el Director General d'Ordenació i Innovació Educativa la concessió de les ajudes d'aquesta ordre i l'autoritze a dictar les resolucions que calguen per al seu desplegament i execució.  
Segona  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 3 de juny de 1993  
El Conseller de Cultura, Educació i Ciència,  
ANDREU LOPEZ I BLASCO  
ANNEX I  
Bases per les quals es regirà la convocatòria  
Primera  
1. Entenent per intercanvi escolar aquella relació que s'estableix entre dos centres docents amb l?objectiu de propiciar l'apropament i el coneixement mutus a través del desenvolupament de les activitats incloses en els projectes curriculars i les programacions generals dels centres, i que es posen en pràctica durant els dies d'estada i convivència en els respectius llocs de residència, es plantegen els objectius següents:  
- Ampliar el camp d'observació de l'alumne a partir del coneixement ja assumit del seu entorn.  
- Afavorir l'apropament entre centres educatius de la Comunitat Valenciana i d'altres països comunitaris.  
- Fomentar el coneixement de la realitat educativa, cultural, social i lingüística dels països membres de la Comunitat Europea.  
- Propiciar la formació de l'alumne en el respecte a la pluralitat lingüística i cultural.  
Promoure el desenvolupament de projectes educatius conjunts entre centres docents.  
- Impulsar els intercanvis escolars amb els centres comunitaris que, en la seua programació, potencien el coneixement de les nostres llengües.  
- Consolidar les experiències prèvies d'intercanvi escolar que hagen realitzat els centres, després de comprovar els resultats ja obtinguts mitjançant els intercanvis.  
2. Els intercanvis hauran de complir les condicions següents:  
- Hauran d'integrar-se en la programació general anual del centre. A més a més, el programa preveurà la realització d'alguna experiència educativa en forma de classes ordinàries de qualsevol matèria amb la finalitat que els alumnes puguen treballar en projectes conjunts i amb possibilitat de continuïtat, i trencar així les possibles barreres lingüístiques existents. Aquesta activitat serà obligatòria per a tots els participants i ocuparà almenys un terç del temps d'estada dels alumnes.  
- Els alumnes participants hauran de residir en els domicilis dels alumnes receptors, llevat de circumstàncies excepcionals. En aquest cas, els participants s'allotjaran com més prop millor del lloc on es farà l'experiència d'intercanvi, procurant proporcionar-los l'allotjament en albergs juvenils o institucions similars.  
- El centre educatiu es comprometrà a seleccionar els participants en els intercanvis i garantirà el desenrotllament normal de les classes per a aquells alumnes que no participen en l'intercanvi.  
- La durada total de l'intercanvi no serà inferior a 14 dies i no excedirà els 22 dies.  
- El nombre d'alumnes participants oscil·larà entre un mínim de 15 i un màxim de 40.  
- Els alumnes estaran acompanyats durant el viatge i l'estada per professors del centre de procedència, d'acord amb la següent distribució:  
Entre 15 i 20 alumnes: un o dos professors.  
Entre 21 i 40 alumnes: dos o tres professors.  
Segona  
Els centres que hi participen podran rebre l'ajuda següent:  
1. Ajuda per cada professor acompanyant: 50.000 pessetes.  
2. Ajuda per cada alumne participant, on s'inclouran les despeses de preparació i desenvolupament de l?intercanvi, i, si s'escau, la prima d'assegurança, i que estarà determinada d'acord amb els següents mòduls de distància en quilòmetres (anada i tomada) entre els centres que fan l?intercanvi:  
- Menys de 1.000 quilòmetres: fins a un màxim de 15.000 pessetes.  
- Entre 1.001 i 2.500 quilòmetres: fins a un màxim de 20.000 pessetes.  
- Entre 2.501 i 3.500 quilòmetres: fins a un màxim de 25.000 pessetes.  
- Més de 3.500 quilòmetres: fins a un màxim de 30.000 pessetes.  
Tercera  
Els viatges es destinaran als alumnes seleccionats pel centre educatiu que sol·licite l'ajuda en que estiguen matriculats, i que realitzen algun dels estudis següents durant el curs acadèmic 1993-94:  
1. Ensenyaments establerts per la Llei Orgànica 1/1990, de 3 d'octubre, d'Ordenació General del Sistema Educatiu:  
- De règim general: educació secundària obligatòria, batxillerat, formació professional (mòduls experimentals).  
- De règim especial: arts plàstiques i disseny, art dramàtic i escoles oficials d'idiomes.  
2. Ensenyaments de batxillerat unificat i polivalent, curs d'orientació universitària, reforma experimental dels ensenyaments mitjans, formació professional reglada, arts aplicades i oficis artístics, ceràmica i conservatoris de música i dansa (grau mitjà), corresponents al sistema anterior a la llei esmentada.  
Quarta  
1. La sol·licitud es formalitzarà segons el model de l'annex II i haurà d'anar acompanyada de la documentació següent:  
1.1 Projecte pedagògic, que haurà de considerar:  
1.1.1 Aspectes generals:  
- Breu referència del centre que demana l?intercanvi i el seu entorn.  
- Planificació de l'activitat interdisciplinària prevista pel centre.  
- Breu resum de la realitat educativa del centre estranger de destinació i del seu entorn.  
- Situació de l'ensenyament d'idiomes en ambdós centres.  
1.1.2 Aspectes específics d'organització i desenvolupament de l'intercanvi:  
- Consideracions i criteris per a la sol·licitud.  
- Nivell educatiu dels alumnes per als quals està dissenyat.  
- Nombre d'alumnes que hi participen.  
- Objectius que es pretenen aconseguir amb l'intercanvi i relació amb les diferents àrees de l'ensenyament.  
- Referència a activitats i contactes previs.  
- Proposta del programa de les activitats que es realitzaran.  
- Calendari en què es realitzarà l'intercanvi amb l'esquema de les activitats que es duran a terme desglossat per dies, des que s'inicia l'intercanvi fins que es retorna al lloc d'origen.  
- Previsió de futures col·laboracions.  
- Previsió de les mesures que es prendran per a implicar els alumnes que no realitzaran l'intercanvi i les famílies dels alumnes que si.  
1.2 Previsió desglossada del pressupost econòmic de l?intercanvi.  
1.3 Aprovació del consell escolar o certificat de la direcció on conste que l?esmentada activitat està integrada en la programació general anual del centre. Quan hi participen agrupats dos o més centres, s'haurà de trametre l'aprovació de cadascun d'ells.  
1.4 Acceptació escrita per part de la direcció del centre estranger amb el qual es realitzarà l?intercanvi.  
1.5 Experiències prèvies d'intercanvis amb altres països de la Comunitat Europea, si s'han realitzat, amb la documentació que es considere adient per a reflectir els resultats ja obtinguts mitjançant aquests intercanvis anteriors.  
1.6 Certificat lliurat pel director del centre on es designa el professor responsable per a la realització de l?intercanvi, amb la llista dels alumnes i altres professors que hi participen i amb el compromís de trametre una memòria avaluadora de l?experiència, on constaran les dades que estableix aquesta convocatòria.  
2. Els directors dels centres demanaran les autoritzacions adients a la mare, el pare o el tutor legal dels alumnes per a realitzar l?intercanvi, que es conservaran en l'arxiu del centre.  
3. En cas d'agrupament de dos o més centres docents, es designarà un representant als efectes de comunicació i tramesa de l'ajuda, si fa al cas.  
Cinquena  
El termini de presentació d'aquests projectes i sol·licituds és d'un mes a partir de l'entrada en vigor d'aquesta ordre, i es podrà fer en el registre general de les direccions territorials de Cultura i Educació, i en els centres d'informació de l'Oficina d'Informació, Iniciatives i Reclamacions, sense perjudici del que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Si es presenta la sol·licitud en una oficina de correus, es farà en sobre obert perquè la sol·licitud siga datada i segellada pel funcionari de correus abans de ser certificada.  
Sisena  
En el supòsit que el grup d'alumnes i professors que vagen a participar en l?intercanvi no tinguessen coberts els riscos de malaltia, accidents i responsabilitat civil, hauran de concertar amb una entitat asseguradora la cobertura d'aquests durant el període de realització de l?intercanvi. La corresponent pòlissa s'haurà de presentar davant de la Direcció General d'Ordenació i Innovació Educativa, com a requisit previ a la realització de l?intercanvi.  
Setena  
Els projectes rebuts seran avaluats per una comissió seleccionadora constituïda pels membres següents:  
President: el Director General d'Ordenació i Innovació Educativa o el funcionari en qui delegue.  
Vocals:  
- El Cap del Servei de Programes Curriculars o el funcionari en qui delegue.  
- El Cap del Servei d'Ordenació Acadèmica o el funcionari en qui delegue.  
- Un funcionari administratiu designat pel Cap del Servei de Programes Curriculars.  
La comissió seleccionadora quantificarà les diferents ajudes, d'acord amb el criteri de major o menor adequació a les bases d'aquesta convocatòria.  
El termini màxim per a resoldre les sol·licituds que es formulen serà de quatre mesos. Si dins del termini esmentat no hi ha una resolució expressa, les sol·licituds es consideraran desestimades, sense perjudici del que es resolga en el moment oportú.  
Vuitena  
1. Tenint en compte la proposta de la comissió seleccionadora, el Director General d'Ordenació i Innovació Educativa resoldrà la convocatòria, que es publicarà en el Diari Oficial de la Generalitat Valenciana i que determinarà:  
1.1 Els centres beneficiaris de les ajudes i la quantia d'aquestes.  
1.2 Els centres que no han obtingut ajuda, allistats per ordre de puntuació, que quedaran en reserva. Als esmentats centres se'ls podrà atorgar l'ajuda si es produeix alguna renúncia per part dels centres beneficiats. En aquest cas, la quantia serà, com a màxim, la corresponent als centres que renuncien a l'ajuda.  
2. Una vegada publicada la resolució, es procedirà als lliuraments en ferm de les quantitats adjudicades a cada centre.  
Novena  
D'acord amb la normativa vigent, els centres beneficiaris d'aquest tipus d'ajudes estan obligats a:  
1. Sotmetre?s a les actuacions de comprovació que, si escau, puga efectuar la Conselleria de Cultura, Educació í Ciència, i a altres controls legalment establerts.  
2. Justificar la correcta inversió de les ajudes rebudes, mitjançant la presentació de la documentació següent:  
- Memòria descriptiva del viatge i estada realitzats, amb una extensió màxima de 25 fulls. Aquesta memòria reflectirà el gran de compliment dels objectius programats i l'avaluació de les activitats desenvolupades, incloent-hi elements d'anàlisi per part dels alumnes. Podrà adjuntar-s'hi material àudio-visual.  
- Certificat de la direcció del centre que expresse que ha quedat coberta la finalitat que motivà la concessió de l'ajuda.  
- Carpeta-índex que incloga una fotocòpia de tots els originals de nòmines, rebuts, factures i qualsevol altre justificant de les despeses realitzades que, legalment admès, siga imputable a l'ajuda concedida. Els originals d'aquestes despeses romandran en poder dels centres per a la justificació adient i, si cal, la realització de les comprovacions oportunes.  
Deu  
Abans del dia 31 de desembre de 1993, els centres beneficiaris d'aquestes ajudes trametran un exemplar de la memòria i la resta de la documentació exigida en l'article anterior a la Direcció General d'Ordenació i Innovació Educativa, Servei de Programes Curriculars.  
La no justificació de l'ajuda rebuda, d'acord amb allò que regula aquesta ordre, comportarà el reintegrament de les quantitats no justificades i l'exigència dels interessos de demora, sense perjudici de les responsabilitats administratives en què es puga incórrer, segons la legislació vigent.  
Onze  
1. Qualsevol alteració de les condicions tingudes en compte per a la concessió de les ajudes podrà donar lloc a la modificació de la resolució de la concessió.  
2. Aquestes ajudes seran incompatibles amb qualsevol altra ajuda per a la mateixa finalitat, convocada per la Conselleria de Cultura, Educació i Ciència o per altres administracions o ens públics o privats, nacionals o internacionals.  
3. Aquestes ajudes no seran incompatibles amb qualsevol altra ajuda que, per a altres finalitats, convoque la Conselleria de Cultura, Educació i Ciència.  
4. Els projectes que no obtinguen ajuda podran ser retirats abans del 31 de desembre de 1993.  
ANNEX II  
Sol·licitud del centre per a participar en l?intercanvi escolar  
1. Dades del centre  
Nom del centre:... Codi:... Adreça:... CP:... Localitat:... Província:... Telèfon:...  
Nombre d'alumnes participants:...  
Curs:... Nombre de professors acompanyants:...  
Nom i cognoms del professor responsable de l'intercanvi: ...  
Nom i cognoms dels professors acompanyants: ...  
(Ompliu-ho solament en cas d'agrupament de dos o més centres)  
Nom del centre:... Codi:... Adreça:... CP:... Localitat:... Província:... Telèfon:...  
Nom del centre:... Codi:... Adreça:... CP:... Localitat:... Província:... Telèfon:...  
Centre per a la comunicació i, si fa al cas, lliurament de l'ajuda:  
Nom del centre:... CIF:... Nom de l?entitat bancària:... Adreça de la sucursal:... Localitat:... Codi sucursal:... Núm. de compte:...  
2. Dades del centre de la CE  
Nom del centre:... Adreça:... Població:... País:... Telèfon:...  
3. Dades de l'intercanvi  
Dates previstes:  
Alumnes de la Comunitat Valenciana a la CE: del ... al ...  
Alumnes de la CE a la Comunitat Valenciana: del ... al ...  
Distància entre els centres (anada i tomada): ... quilòmetres.  
Pressupost (previsió desglossada)  
DespesesCost  
Viatge d'anada i tomada (indiqueu els mitjans de transport)  
...  
Import de la prima de l'assegurança...  
Preparació i desenvolupament de l'activitat (especifiqueu)  
...  
Ajudes al/s professor/s...  
Total global...  
Aquesta sol·licitud va acompanyada dels documents que s'especifiquen en l'apartat 4 de l'annex I de l'Ordre de 3 de juny de 1993.  
..., ... d ... de 1993  
El/s director/s dels centre/s sol·licitant/s  
(Signatura/es i segell)  
DIRECCIO GENERAL D'ORDENACIO I INNOVACIO EDUCATIVA


Còpia Permalink ELI